Viborger Samler, 1846-07-27
Nyeste Postefterretninger. Storbritannien og Jrland. London, den 21de Juli. Den sidst ankomne Overlandpost medbringer Efterretninger fra Calcutta, Bombay og Madras. Det af Englænderne beleirede Fort Kotekangra i DschullunderDaad holdt sig endnu; dog maa det bemærkes, at det britiske Beleiringsskyts ei var ankommet endnu. – Fra Pendschab intet Nyt. Efterretningerne fra China (Hongtong) gaae indtil den 24de Mai. De meddele en af den engelske Gouverneur Davis udstedet Proclamation, ifølge hvilken Øen Tschusan strax vil blive afstaaet af de britiske Tropper, da Keiseren af China i et egenhændig undertegnet Document har tilladt Englænderne den i Fredstractaten stipulerede Adgang til Canton, – en Ret, hvis Udøvelse kun skal udsættes indtil Local=Auctoriteterne ere i høiere Grad blevne Herrer over Folket. Det synes saaledes, at Englænderne have ladet sig narre af Chineserne; thi Hvo skal bestemme, naar Auctoriteterne i Canton ere tilstrækkelig Herrer over Folket, At Journalen the Times er det nye Cabinets Organ, sees af en Annonce i denne Journal af 19de Juli, ifølge hvilken Basis for den ministerielle Plan er Ophævelse af Forskjellen imellem Sukkere, der erholdes ved frit Arbeide og ved Slave=Arbeide. Derimod bibeholdes foreløbig en Differentstold til Fordeel for de britiske Colonial-Sukkere; dog skal den i Begyndelsen tilsigtede successive Formindskelse i Differentsialtolden ikke, saaledes som først paatænkt, indtræde og tre Aar; men strax. The Times's, Bestemmelser referere sig til Muscovados (raae Sukkere), efter hvilke de andre Sukkersorter reguleres. Begge skulle indtil 5te Juli 1847 admitteres imod en Afgift af 21 Sh., for de næste 4 Aar er Tolden resp. 20 sk.; 18 sh. 17 Sh., 15 sk. 6 d., og med 5te Juli 1851 indtræder for alle Muscovados uden Forskjel en Told af 14 Sh. Paa lignende Maade formindskes ogsaa Tolden paa de andre Sukkersorter efterhaanden. Lord G. Bentinck erklærede, at han ved et Amendement vilde bekæmpe den ministerielle Plan. Debatten om dette vigtige Anliggende aabnes den 24de Juli. Saameget er vist, at en stærk Opposition vil stille sig imod Ministeriet. Denne Opposition vil dannes af Protectionisterne under Lord G. Bentincks Banner, af de saakaldte Psendo Philantbroper, der af urigtig forstaaede principielle Grunde see i SlaveSukkerets Admittering en Reactionsforholdsregel imodSlavemancipationen, og endelig af de Medlemmer, der, ligesom Morn. Chron., ere misfornøiede med at Differents-Tolden til Fordeel for de britiske Colonial-Sukkere, ikke afskaffes strax. At Ministeriet seierrigt vil bestaae denne Kamp, synes tvivlsomt, isærdeleshed dersom det stadfæster sig, at af Sir Rob. Peels specielle Tilhængere, som man i Kornsagen anslog til 112, 90 – saaledes paastaaer the Standard – ville slutte sig til Oppositionen. J Underhusets Møde den 20de, i hvilket Lord John Russel fremsatte den vidtløftige ministerielle Plan, indfandt ogsaa Sir Rob. Peel sig, og indtog det Sæde, han i sin Tid havde som Chef for Oppositionen. Er det liberale Parti nu stærkt nok til at byde Protectionisterne og Apostaterne Spidsen, - Forkastes Billen, da opløses Parlementet, og at bevirke denne Opløsning er ogsaa Protectionisternes egentlige Hensigt med deres Opposition i Sukkerspørgsmaalet; thi ved en Appel til Folket haabe disse at kunne drive igjennem en Tilbagekaldelse af Monopol- og Beskyttelsessystemet.